Norge må handle nå!
Lite tyder på at flyktningkatastrofen i regionen tar pause inntil norske myndigheter får tenkt seg om. Lite tyder på at flyktningkatastrofen i regionen tar pause inntil norske myndigheter får tenkt seg om. Ifølge administrerende direktør Sturla Henriksen i Rederiforbundet kan Solberg omtrent bare peke på hva slags båt hun vil ha, så skal hans mannskap effektuere bestillingen umiddelbart. I stedet opplyser Rederiforbundet til NTB at de ikke har hørt et ord fra Regjeringen. Det er for lenge å vente til august, slår direktøren fast. Vi er enig. Fartøy tilhørende Sturla Henriksens medlemmer har allerede stått for en betydelig redningsjobb i Middelhavet. Norske skip og deres besetninger har gjort en prisverdig humanitær innsats. Regjeringen viser til en henvendelse fra EUs grensekontrollbyrå Frontex som forklaring på hvorfor Norge ikke kan ha en båt klar før senere i sommer. Det er sikkert riktig, og vi har forståelse for at det kan ta noe tid å utruste et fartøy etter EUs spesifikasjoner. Det vi ikke skjønner, er hvorfor Regjeringen ikke allerede har etterkommet Italias rop om hjelp. Da Erna Solberg i juni i fjor besøkte sin italienske kollega, fikk hun med seg enn bønn om bistand til å håndtere den veritable flyktningstrømmen. KOMMENTAR: EU LAR DEM DRUKNE Når Norges regjering nå forklarer sin egen sendrektighet med at de måtte vente på en formell henvendelse fra EU, er det en beleilig unnskyldning. Det er det italienske innenriksdepartementet som har kommandoen over søke- og redningsoperasjonen Triton, i samarbeid med kystvakten. Frontex koordinerer den. Statsminister Matteo Renzis henstilling for ett år siden burde vært effektuert med det samme. Norge kunne bevilget penger, og vi kunne stilt marinefartøy til disposisjon. Derfor er det bare flaut å høre statssekretær Jøran Kallmyr (Frp) i Justisdepartementet avvise at Regjeringen har vært treg med å få på plass norsk hjelp. Han sier til NTB at Norge har bidratt til det som EUs operasjon er rigget for, og at vi ikke kan gjøre noe på eget initiativ fordi Norge ikke har jurisdiksjon i området. KOMMENTAR: DET KUNNE VÆRT PAPPA De tydelig innmeldte behov fra Italia forteller noe annet. Det rimer også dårlig med den virkelighet som Rederiforbundet, Røde Kors og mediene har rapportert om i flere måneder. At det ifølge norske myndigheter ikke skal være behov for norsk hjelp i området før 1. august, fremstår mildt sagt merkelig.
Hva er det med akuttsituasjonen i Middelhavet statsminister Erna Solberg og Regjeringen ikke forstår? Å sende et sivilt skip om tre måneder løser ikke de ekstreme utfordringene som er her og nå.